
Nyolcadik osztályosok felvételi rendje technikumi és szakképző iskolai képzésre 

Jelentkezés az Oktatási Hivatal által kihirdetett általános felvételi eljárásnak megfelelő nyomtatványon és határidőig történik az általános iskolákban.
	Határidők
	Feladatok

	2026. szeptember 30.
	A Hivatal a honlapján közlemény formájában nyilvánosságra hozza a középfokú iskolák tanulmányi területei meghatározásának formáját.

	2026. október 20.
	A középfokú iskolák a középfokú intézmények felvételi információs rendszerében - a Hivatal által közzétett közleményben foglaltak szerint - meghatározzák tanulmányi területeiket, és rögzítik a felvételi eljárásuk rendjét tartalmazó felvételi tájékoztatójukat.

	2026. október 20.
	A középfokú iskoláknak, kollégiumoknak nyilvánosságra hozzák a honlapjukon a felvételi tájékoztatójukat.

	2026. október 30.
	Az általános iskola tájékoztatja a nyolcadik évfolyamos tanulókat a felvételi eljárás rendjéről.

	2027. január 23.
	Az általános felvételi eljárás kezdete.

	2027. február 22.
	Az általános iskola továbbítja a tanulói jelentkezési lapokat a középfokú iskoláknak, a tanulói adatlapok első példányát pedig a Hivatalnak. (A 6 és 8 évfolyamos gimnáziumba történő jelentkezésről a tanuló közvetlenül is megküldheti a jelentkezési lapot a gimnáziumnak, a tanulói adatlapot a Hivatalnak.)

	2027. március 1-március 19.
	A szóbeli meghallgatások az általános felvételi eljárás keretében.

	2027. március 22.
	A középfokú iskola eddig az időpontig nyilvánosságra hozza a jelentkezők felvételi jegyzékét.

	2027. április 6.-8.
	A tanulói adatlapok módosításának lehetősége az általános iskolában.

	2027. április 08..
	Az általános iskola eddig az időpontig elzárva őrzi az eredeti, korábban beküldött tanulói adatlap második példányát.

	
	A módosító tanulói adatlapot ekkor kell megküldeni a Hivatalnak.

	2027. április 12.
	A Hivatal elektronikus formában megküldi a középfokú iskoláknak a hozzájuk jelentkezettek listáját ábécé sorrendben.

	2027. április 19.
	A Hivatal a módosító tanulói adatlapok alapján kiegészíti a jelentkezettek listáját.

	2027. április 22.
	A középfokú iskola igazgatója az ideiglenes felvételi rangsort - a Hivatal által meghatározott módon - megküldi a Hivatalnak.

	2027. április 29.
	A Hivatal kialakítja a végeredményt az igazgatói döntések és tanulói adatlapok egyeztetése alapján, és elküldi azt a középfokú iskoláknak (egyeztetett felvételi jegyzék).

	2027. május 7.
	A felvételt hirdető középfokú iskolák megküldik a felvételről vagy az elutasításról szóló értesítést a jelentkezőknek és az általános iskoláknak.

	2027. május 10-21.
	Rendkívüli felvételi eljárást kell tartani, ha az általános felvételi eljárás keretében a felvehető létszám 90%-ánál kevesebb tanulót vettek fel.

	2027. május 10.-augusztus 31.
	A középfokú iskola igazgatója rendkívüli felvételi eljárást írhat ki.

	2027. június 1.
	A benyújtott kérelmek alapján lefolytatott jogorvoslati eljárás befejezése a fenntartónál.

	2027. június 24.-25.
	Beiratkozás a középfokú iskolákba.


Felvételi pontszám számítása

· Felvétel a 6., 7. osztály év végi, valamint a 8. osztály félévi tanulmányi eredményből számított „hozott” pontszámok alapján rangsoroltak szerint történik.
· A tanulmányi eredményekbe nem számítható be a nyelvvizsga, tanulmányi verseny, sportverseny és egyéb olyan teljesítmény, amely részben vagy teljesen elválasztható az általános iskolai tanulmányokat dokumentáló általános iskolai bizonyítványban található minősítéstől.
· Tanulmányi eredmény számításához szükséges tantárgyak, melyeket a felvételi lapon szerepeltetni kell:

	· Magyar nyelv és irodalom
	· Történelem

	· Matematika
	· Fizika

	· Angol/német nyelv
	· Biológia


· Az iskolába jelentkező tanulóknak egészségügyi alkalmassági vizsgálaton kell részt venniük, a felvétel alapfeltétele az egészségügyi alkalmasság. Az egészségügyi alkalmassági vizsgálatot helyben elvégezzük és az időpontjáról a felvételizőknek írásban értesítést küldünk. 
· Azt a jelentkezőt, aki nem jelent meg az egészségügyi alkalmassági vizsgálaton, és hitelt érdemlő módon távollétét nem tudja igazolni, az elutasítottak közé kell sorolni. 
· A T kategóriás jogosítvány megszerzéséhez szükséges a pályaalkalmassági vizsgálat is.
A felvételi eljárásban elutasításra kerülnek, akik a felvételi követelményeknek nem feleltek meg.

A felvételi eljárást a Felvételi bizottság végzi, melynek vezetőjét és tagjait az intézmény igazgatója jelöli ki.

A Felvételi bizottság eljárási feladatait a hatályos jogszabályokban meghatározott módon és határidők szerint látja el.

Felvételi eljárás:
· A tanév rendjét meghatározó OGYM rendeletben megjelölt határidőig az általános iskolák továbbítják a tanulói jelentkezési lapokat a középfokú iskoláknak, a tanulói adatlapok első példányát pedig a Felvételi Központnak.

· A beérkezett jelentkezési lapokat intézményünk titkársága érkezési dátum szerint felülbélyegzi és sorszámmal látja el.

· Hibásan kitöltött jelentkezési lap esetén felvesszük a kapcsolatot a küldő iskolával, illetve a jelentkező tanuló szüleivel.

· A tanulók jelentkezési lapjai feldolgozásra kerülnek.

Feldolgozásra kerülő adatok:

· Jelentkezési lap titkárság által adott sorszáma

· Tanuló neve, személyi adatai

· Tanuló neme 

· Lakóhelye

· Beküldő általános iskola OM azonosítója

· „Hozott” pontok átlag alapján
A Felvételi bizottság ezután  a kialakult felvételi pontok alapján rangsort határoz meg, és elkészíti az ideiglenes felvételi jegyzéket, melyet az iskola honlapján az adatvédelmi szabályok betartása mellett nyilvánosságra hoz. A diák a rangsorban csak az OM azonosítójával szere
A jelentkező diákok felvételi elbeszélgetésen vesznek részt, melynek időpontjáról minden jelentkezőt írásban értesítünk. A felvételi elbeszélgetés nem számít be a felvételi pontszámba, célja az iskolába jelentkező tanulók megismerése. Aki azonban a felvételi elbeszélgetésen nem vesz részt, a felvételi pontszámából 10 pont levonást kap.
· Az intézmény a pontok alapján kialakítja a felvételi rangsort, melyet a felületen megküld a Felvételi Központnak. A Felvételi Központ egyeztetett listája alapján Egyeztetett Felvételi Jegyzék készül.

· A Felvételi eljárás befejezéseként az intézmény igazgatója az elutasító határozatokkal együtt tájékoztatja a jelentkezőket a felvétel eredményéről, valamint a jogorvoslat lehetőségéről és módjáról.

· A felvételi jelentkezés sorrendjének módosítására egy alkalommal 2027. április 6-8. között kerülhet sor.

· Az általános iskolák számára, a tőlük jelentkezőkkel kapcsolatos döntésekről a Felvételi Bizottság tájékoztatást küld.

· A felvételi eljárás a tanuló beiratkozásával zárul. A középfokú iskolákba beiratkozás időpontját az intézmény igazgatója határozza meg, a mindenkori tanév rendjét elrendelő OGYM rendelet által megjelölt időtartományban. 
Felvétel a kollégiumba

9. évfolyamra felvett tanulóknak intézményünk biztosítja a kollégiumi elhelyezést. A kollégiumi igényt az iskolai jelentkezési lapon jelezni kell. 
A kollégiumi felvétel egy tanévre szól.

Jelentkezés módja a felvett 9. évfolyamosok számára: a beiratkozáskor egy kollégiumi jelentkezési lap kitöltése.

A jelentkezési lapnak tartalmaznia kell:
· a tanuló nevét, születési adatait (hely, év, hó, nap), 
· anyja leánykori nevét,
· a tanuló állandó lakcímét az irányítószám megjelölésével,
· a tanuló apjának vagy gondviselőjének nevét, címét és telefonszámát.

A már kollégiumi jogviszonnyal rendelkező tanuló minden tanév végén a következő tanévre a kollégium vezetőjénél írásban kérheti kollégiumi jogviszonyának meghosszabbítását.
Képzéseink
TECHNIKUM

A technikusképzés 5 éves. Az első két év ágazati ismereteket adó képzése után a tanuló ágazati alapvizsgát tesz. A sikeres ágazati alapvizsga után történik a szakma-, vagy szakmairány választás.

A tanuló a 12. évfolyam végén matematikából, magyarból, történelemből előrehozott érettségi vizsgát tesz, 13. évfolyamon pedig szakmai ismeretekből és idegen nyelvből vizsgázik le. Az idegen nyelvi érettségi vizsga letételére korábban, a 11. évfolyamon is lehetősége van. 

Az 5 év elvégzése után tehát a tanuló egyszerre kap érettségi bizonyítványt és technikusi oklevelet A szakmai érettségi emelt szintű érettségi tárgynak számít, így a felsőoktatásban 50 plusz pontot ér.

A tanulók a képzés során ösztöndíjat kapnak. Az ösztöndíj összege jelenleg 9. és 10. évfolyamon havi 8000 Ft, mely összeg a 11-13. évfolyamon a tanulmányi eredménytől függően 59000 forintig emelkedhet.
	Szakma megnevezése
	Szakmairányai
	Szakmaszám
	Képzési idő
	Beiskolázási kód

	Okleveles mezőgazdasági gépésztechnikus

	
	5 0810 17 08
	5 év 
	0502

	Mezőgazdasági gépésztechnikus

	
	5 0810 17 08
	5 év 
	0501

	Mezőgazdasági technikus

	Állattenyésztő

Növénytermesztő
	5 0811 17 09
	5 év
	0503

	Élelmiszeripari gépésztechnikus

	
	5 0721 05 04
	5 év
	0504


SZAKKÉPZŐ ISKOLA
A szakképző iskola 3 éves. Az első évben ágazati ismereteket adó képzés, az azt követő két évben szakirányú oktatás folyik. A tanuló ösztöndíjat vagy munkaszerződés alapján munkabért kap. Az ösztöndíj összege jelenleg a 9. évfolyamon egységesen 16000 Ft havonta, mely összeg a 10. évfolyamtól a tanulmányi eredménytől függően 59000 Ft-ig emelkedhet. A tanulónak lehetősége van 10. évfolyamtól a szakmai gyakorlatot duális képzőhelyen tölteni, ebben az esetben munkaszerződés alapján a munkabére havi összege 83.000 Ft. A tanuló a 11. évfolyam elvégzését követően a sikeres vizsga után szakmai bizonyítványt kap. 
Választható szakmák:
	Szakma megnevezése
	szakmairányai
	Szakmaszám
	Képzési idő
	Beiskolázási kód

	Gazda


	Állattenyésztő

Növénytermesztő
Lovász
	4 0811 17 04
	3 év
	0506

	Mezőgazdasági gépész


	
	4 0810 17 07
	3 év
	0505


Minden szakmánk ösztöndíjjal támogatott!
A felvétellel kapcsolatos általános tudnivalók:

· Felvételi vizsgát nem tartunk, a jelentkezőket az általános iskolai eredmények alapján a felvételi szabályzatban ismertetett módon rangsoroljuk.

· A hozzánk jelentkező tanulók 2027. márciusában felvételi elbeszélgetésen vesznek részt, melynek időpontjáról levélben értesítést küldünk.

· A szakmai egészségügyi alkalmassági vizsgálatot helyben, iskolaorvosunkkal elvégezzük!

· Egyéb pszichés fejlődési zavarral és beilleszkedési, tanulási és magatartási nehézséggel küzdő tanulókat is felveszünk.

· Kollégiumi elhelyezést saját kollégiumunkban biztosítunk.
Egyéb lehetőségek a képzési időben:

· T kategóriás mezőgazdasági vontatóvezetői jogosítvány megszerzése

· Okleveles mezőgazdasági gépésztechnikus képzés, mely egyenes út a MATE-re, felvételi nélkül, ráadásul a nálunk végzett tanulmányokat 61 kredittel beszámítják 

· MEGFOSZ Akadémia, ahol kiválasztják a jövő versenyzőit a Worldskills és az Euroskills versenyekre
· bekapcsolódási lehetőség a felnőtt szakmai tanfolyamokba (targoncavezető, földmunka-és rakodógép kezelő, nehézgépkezelő, aranykalászos gazda stb.)
Kedves pályaválasztó Nyolcadikosok!
Szeretnétek-e többet megtudni rólunk?

Gyertek el nyílt napjainkra, vagy jelentkezzetek be telefonon! 
Mindenkit szeretettel várunk iskola-és tanüzem bemutatónkra!

NYÍLT NAPOK

2026. október 22.

2026. november 10.

2026. december 08.

2027.január 12.

9,00 órai beérkezéssel
Elérhetőségeink:
Cím: 6440 Jánoshalma, Bernáth Zoltán u. 1/A.
Telefon: 06/77/401-028,06/70-383-75-07
06704308875
E-mail: suli@jhszaki.hu

Https://jhszaki.hu
Mert SZAKISNAK lenni jó! 
